Vastust sellele  küsimusele on vaja, et teada, milline on see kasu ja tulu, mille maksukohustuse edasilükkamine on investeerimiskontot kasutades võimalik. Finantsvaraks loetakse seaduse kohaselt avalikult pakutavaid väärtpabereid, väärtpaberiturul kaubeldavaid väärtpabereid, investeerimisfondide aktsiaid ja osakuid, investeerimisriskiga hoiuseid ja elukindlustuslepinguid ning teatud eriliigilisi väärtpabereid - tuletisinstrumente ja lühiajalisi võlaväärtpabereid. Finantsvara hulgast on selgesõnaliselt välistatud kogumispensioni  kindlustuslepingud ja pensionifondi osakud, reeglina ei kuulu finantsvara hulka ka börsil mittekaubeldavad aktsiad, osaühingute osad jms. Üldreegli kohaselt peavad finantsvara hulka kuuluvad väärtpaberid olema võetud kauplemisele või pakutud avaliku pakkumise käigus Euroopa Majanduspiirkonna lepinguriigis või OECD liikmesriigis. Sama põhimõte kehtib ka investeerimisfondide ning hoiuste ja elukindlustuslepingute puhul - vastav fond, krediidiasutus ja kindlustusandja peavad olema registreeritud neis riikides.